ΓΡΑΠΤΗ ΕΡΩΤΗΣΗ E-0058/02

υποβολή: Monica Frassoni (Verts/ALE) προς την Επιτροπή

(24 Ιανουαρίου 2002)

Θέμα: Χωροταξικό σχέδιο Palalvo και Λιμνοθάλασσα της Caorle

Στην ακτή του ανατολικού Veneto (δήμοι Caorle και S. Michele al Tagliamento στην επαρχία Βενετίας)φίσταται σοβαρή απειλή για την ακεραιότητα μιας περιοχής που εξακολουθεί μέχρι σήμερα να παρουσιάζει σημαντικές περιβαλλοντικές αξίες με πρώτη τη λιμνοθάλασσα της Caorle και το βιότοπο του Foce Tagliamento.

Βρίσκεται στο στάδιο της έγκρισης εκ μέρους της περιφέρειας Veneto το χωροταξικό σχέδιο Palalvo (χωροταξικό σχέδιο των λιμνοθαλασσών και της παράκτιας περιοχής του ανατολικού Veneto) το οποίο — παρουσιασθέν ως περιβαλλοντική μελέτη για την προστασία και τη βιώσιμη διαχείριση των λιμνοθαλασσών — συνεπάγεται στην πραγματικότητα τη δημιουργία αναρίθμητων μικρών λιμένων (προβλέπονται περίπου 7000 νέες θέσεις για σκάφη) και τις σχετικές αστικοποιήσεις. Το σχέδιο προβλέπει πράγματι 4 εκατομμύρια κυβικά μέτρα εγκαταστάσεων για τουριστικούς λόγους.

Οι παρεμβάσεις αυτές (λιμένες και τουριστικές εγκαταστάσεις) ρυθμίζονται από τις αποκαλούμενες κατευθυντήριες μελέτες και τις κανονικές μελέτες. Οι πρώτες δεν είναι εκτελεστικές αλλά πρέπει προηγουμένως να εγκριθούν από το σχέδιο πόλεως του ενδιαφερομένου δήμου που ούτως ή άλλως πρέπει να προσαρμοσθεί. Οι κανονικές μελέτες αντίθετα, είναι άμεσα εκτελεστικές με την έγκριση του Palalvo, χωρίς να περνούν από το σχέδιο πόλεως. Ουδεμία αξιολόγηση επιπτώσεων στο περιβάλλον για τους χώρους SIC (χώρος κοινοτικού ενδιαφέροντος) και ZPS (ζώνη ειδικής προστασίας) έχει μέχρι σήμερα πραγματοποιηθεί.

Η μελέτη παραβλέπει ορισμένες ευρωπαϊκές οδηγίες (Habitat 92/43/EOK(1), άγρια πτηνά 79/409/ΕΟΚ(2)), καθόσον η περιοχή της λιμνοθάλασσας της Caorle έχει ταξινομηθεί ως SIC ή ZPS σύμφωνα με τις παραπάνω οδηγίες (SIC ΙΤ 3250009 λιμνοθάλασσα Caorle· SIC 3250014 Foce del Tagliamento και Vali Arginate di Bibione· ZPS ΙΤ 3250020 Valle Vecchia di Caorle).

Υπό το πρίσμα των ανωτέρω μπορεί η Επιτροπή να γνωστοποιήσει:

- εάν έχει γνώση των γεγονότων αυτών·

- τι προτίθεται να πράξει για την προστασία των χώρων SIC και ZPS τους οποίους αφορούν οι τουριστικές παρεμβάσεις·

- εάν εφαρμόστηκαν οι κοινοτικοί κανονισμοί όσον αφορά την αξιολόγηση επιπτώσεων στο περιβάλλον (97/11/ΕΚ(3))·

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

(3) ΕΕ L 73 της 14.3.1997, σελ. 5.

Απάντηση της κ. Wallstrm εξ ονόματος της Επιτροπής

(12 Μαρτίου 2002)

Η Επιτροπή γνωρίζει την εν εξελίξει διαδικασία για την έγκριση του σχεδίου για την περιοχή Palalvo, η οποία λαμβάνει τόπους κοινοτικής σημασίας (ΤΚΣ) που προτάθηκαν από την Ιταλία σύμφωνα με την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, όπως επίσης και ζώνη ειδικής προστασίας (ΖΕΠ), που χαρακτηρίσθηκε σύμφωνα με την οδηγία 79/409/ΕΟΚ του Συμβουλίου, της 2ας Απριλίου 1979 περί της διατηρήσεως των αγρίων πτηνών.

Στο άρθρο 6 της οδηγίας 92/43/ΕΟΚ προβλέπονται οι απαιτήσεις προστασίας όσον αφορά τις ειδικές ζώνες διατήρησης (ΕΖΔ). Σύμφωνα με το άρθρο 4 παράγραφος 5 της οδηγίας 92/43/ΕΟΚ οι απαιτήσεις αυτές εφαρμόζονται επίσης για τους τόπους κοινοτικής σημασίας όταν, με βάση τον κατάλογο των προτεινομένων τόπων κοινοτικής σημασίας (πρΤΚΣ), εγκρίνονται σύμφωνα με τη διαδικασία που ορίζεται στο άρθρο 4 παράγραφος 2. Επί του παρόντος, δεν έχουν ακόμα χαρακτηριστεί ειδικές ζώνες διατήρησης και δεν έχει ακόμα εγκριθεί κατάλογος των ΤΚΣ. Ωστόσο, όσον αφορά τους προτεινόμενους τόπους κοινοτικής σημασίας, ιδίως εκείνους με ενδιαιτήματα και είδη προτεραιότητας, τα κράτη μέληπέχουν τηνποχρέωση να δρουν κατά τρόπο ώστε να εξασφαλίζουν ότι δεν τίθενται σε κίνδυνο οι σκοποί της οδηγίας. Ακόμη και όταν δενπάρχει κατάλογος σε κοινοτικό επίπεδο, συνιστάται στα κράτη μέλη τουλάχιστον να απέχουν από όλες τις δραστηριότητες που ενδέχεται να επιφέρουν επιδείνωση στον προταθέντα τόπο.

Για τις ζώνες ειδικής προστασίας (ΖΕΠ) που χαρακτηρίστηκαν σύμφωνα με την οδηγία 79/409/ΕΟΚ, και σύμφωνα με το άρθρο 7 της οδηγίας 92/43/ΕΟΚ, ισχύουν ήδη το άρθρο 6 παράγραφοι 2, 3 και 4 της οδηγίας 92/43/ΕΟΚ.

Σύμφωνα με τις πληροφορίες που παρέσχε το Αξιότιμο Μέλος, το σχέδιο για την περιοχή Palalvo δεν έχει ακόμη εγκριθεί. Οι ιταλικές αρχές είναι αρμόδιες για να εξασφαλίσουν τη συμμόρφωση με την κοινοτική νομοθεσία και, κατά συνέπεια, για να εξασφαλίσουν ότι θα διενεργηθεί η κατάλληλη αξιολόγηση των επιπτώσεων του σχεδίου στην ΖΕΠ Valle Vecchia di Caorle προτού εγκριθεί το σχέδιο, καθώς και ότι από το σχέδιο για την περιοχή δεν θα τεθούν σε κίνδυνο οι στόχοι διατήρησης των προταθέντων τόπων κοινοτικής σημασίας Laguna di Caorle και Foce del Tagliamento e Valli Arginate di Bibione.

Σε περίπτωση που η Επιτροπή πληροφορηθεί ότιπάρχει παραβίαση της κοινοτικής νομοθεσίας, θα λάβει, ως ο θεματοφύλακας της συνθήκης ΕΚ, όλα τα απαραίτητα μέτρα, συμπεριλαμβανομένης της διαδικασίας επί παραβάσει που προβλέπεται στο άρθρο 226 της συνθήκης ΕΚ, για να εξασφαλίσει την τήρηση της σχετικής κοινοτικής νομοθεσίας.

Όσον αφορά την εφαρμογή της οδηγίας 97/11/ΕΚ του Συμβουλίου, της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, πρόκειται για οδηγία που αφορά μόνον έργα, όχι σχέδια, και το εν λόγω σχέδιο που αφορά την περιοχή δεν πρέπει, κατά συνέπεια, να αποτελέσει αντικείμενο μελέτης εκτίμησης των περιβαλλοντικών επιπτώσεων.